ಓಖಿ ಅಬ್ಬರಕ್ಕೆ ಮದುವೆ ಮನೆಯಿಂದಲೇ ಓಟ – ಅಲೆ ಹೊಡೆತಕ್ಕೆ ಓಡಿಹೋದ ವಧು-ವರರು

ಮಂಗಳೂರು: ಕಡಲತೀರದಲ್ಲಿ ಮತ್ತೆ ಮತ್ತೆ ಚಂಡಮಾರುತ ಶುರುವಾಗಿದ್ದು, ಓಖಿ ಅಬ್ಬರದ ಹೊಡೆತಕ್ಕೆ ಮದುವೆ ಮನೆಯಿಂದಲೇ ವಧು-ವರ, ಸಂಬಂಧಿಕರು ಓಡಿಹೋಗಿರುವ ಘಟನೆ ಸಮಭವಿಸಿದೆ.

ಉಳ್ಳಾಲದ ಕಡಲ ಕಿನಾರೆಯ ಸಮುದ್ರ ತೀರದಲ್ಲಿ ನಡೆಯುತ್ತಿದ್ದ ಮದುವೆಯ ವೇದಿಕೆಗೆ ರಕ್ಕಸವಾಗಿ ಅಲೆ ಬಂದು ಹೊಡೆದಿದೆ. ಸಮಾರಂಭದಲ್ಲಿ ವಧು-ವರ, ಸ್ನೇಹಿತರು, ಸಂಬಂಧಿಕರು ಸಂಭ್ರಮದಿಂದ ಡ್ಯಾನ್ಸ್ ಮಾಡುತ್ತಿದ್ದರು. ಈ ಸಂದರ್ಭದಲ್ಲಿ ನಾಲ್ಕು ಬಾರಿ ಎಚ್ಚರಿಕೆ ಕೊಟ್ಟ ಅಲೆ ಐದನೇ ಬಾರಿ ರಭಸವಾಗಿ ವೇದಿಕೆಯ ಮೇಲೆ ಬಂದು ಅಪ್ಪಳಿಸಿದೆ.

ಅಲೆ ಅಪ್ಪಳಿಸಿದ ರಭಸಕ್ಕೆ ವೇದಿಕೆಯ ಮೇಲಿದ್ದ ವಧು-ವರ ಸೇರಿದಂತೆ ಎಲ್ಲರೂ ಭಯದಿಂದ ಓಡಿ ಹೋಗಿದ್ದಾರೆ.